یلېنا سېرووا

يلېنا اولېگوفنا سېرووا (انگلیسي: Yelena Olegovna Serova، روسي: Елена Олеговна Серова) یوه روسۍ ستورمزلې ده چې د ۱۹۷۶ د اپرېل پر ۲۲مه د روسیې د اوسورییسک  ښار په یوه کلي کې زېږېدلې ده. یلېنا په ۲۰۰۶ کې د ستورمزلې په توگه وټاکل شوه او په ۲۰۱۱ کې ۴۱م لېږد  ته نومانده شوه. یلېنا سېرووا لومړنۍ روسۍ ستورمزلې ده چې د ۲۰۱۴ د سپټمبر پر ۲۶مه یې له نړیوال تشیال تمځای  څخه لیدنه وکړه او د ۲۰۱۵ د مارچ پر ۱۱مه بېرته ځمکې ته را ستنه شوه.

شخصي ژوند
یلېنا د اوسورییسک ښار د وزدویژینکا  په نامه کلي کې زېږېدلې ده او تر ۱۹۸۸ پورې په همدې کلي کې وه. د هغې پلار، چې له پوځ سره یې کار کاوه، المان ته تبدیل شو او یلېنا هم ور سره ولاړه. څه موده وروسته، یلېنا بېرته مسکو ته راغله او په مسکو هوايي‌چلند انسټیټیوټ  کې یې له خپل راتلونکي خاوند مارک سره وپېژندل.
200px|بټنوک|کيڼ|English: Russian cosmonaut Elena Serova and NASA astronaut Barry Wilmore, both Expedition 41 flight engineers, are pictured while working in the Destiny laboratory of the International Space Station.
یلېنا د روسي ستورمزلي مارک سېرو  مېرمن ده او یوه لور لري. مارک په ۲۰۰۳ کې د RKKE-13 ماموریت لپاره ټاکل شوی وو خو تر الوتنې مخکې کورناستی (تقاعد) شو. یلېنا یوه له هغو پنځو ستورمزلو څخه وه چې په سوچي  کې یې د ۲۰۱۴ کال د اولمپیک د ژمنیو لوبو د پرانیستنې پر مهال د روسیې بیرغ اوچت کړی وو. .

زده‌کړې
200px|بټنوک|کيڼ|یلېنا سېرووا
د ۲۰۰۱ په مارچ کې یلېنا د مسکو هوايي چلن انسټیټیوټ له هواتشیال پوهنځي څخه د انجنیرۍ په برخه کې؛ او په ۲۰۰۳ کې له د مسکو د انجنیری الاتو او  مالوماتو دولتی  اکاډمۍ څخه د ستورمزلې په توگه خپلې لوړې زده‌کړې بشپړې کړې دي.

کاري تجربه
مخکې له دې چې د ستورمزلې پر دندې وگمارل شي، یلېنا په میشن کنټرول سنټر  او ار‌ایس‌سي انرگیا  کې د دوهمې ټولۍ د انجنيرې په توگه کار کاوه.

د ستورمزلې دنده
بټنوک|Russian: The ceremony of presenting state awards of the Russian Federation. The title of Hero of the Russian Federation, and honorary title "Russian cosmonaut" assigned as a test cosmonaut cosmonaut corps Cosmonaut Training Center Yuri Gagarin Elena Serova date	March 10, 2016
د ۲۰۰۶ په اکټوبر کې، یلېنا ۳۰ کلنه وه چې په ار‌کې‌کې‌اي-۱۴  ډلې کې د ازمېښتي ستورمزلې په توگه وټاکل شوه. هغې خپل روزنیز پروگرام په سټار سیټي  کې بشپړ کړ او په لومړیو کې یې د الوتنې چلوونکې  دنده ترسره کوله. یلېنا څلورمه روسۍ ښځينه ستورمزلې ده چې تشیال ته تللې ده. له هغې څخه مخکې، درې روسۍ ستورمزلې لکه والنتینا تیریشکوفا  په ۱۹۶۳ کې، سوېتلانا ساویتسکایا  په ۱۹۸۲ او ۱۹۸۴ کې او یلېنا کونداکوفا  په ۱۹۹۴ او ۱۹۹۷ کلونو کې د پخواني شوروي او روسیې له خوا تشیال ته تللي دي.

۴۲/۴۱م لېږد 
بټنوک|Expedition 41 Soyuz Commander Alexander Samokutyaev of the Russian Federal Space Agency (Roscosmos), bottom, Flight Engineer Barry Wilmore of NASA, middle, and Elena Serova of Roscosmos, top, wave farewell prior to boarding the Soyuz TMA-14M spacecraft for launch, Thursday, Sept. 25, 2014 at the Baikonur Cosmodrome in Kazakhstan. Samokutyaev, Wilmore, and Serova will spend the next five and a half months aboard the International Space Station.
د ۲۰۱۱ په وروستیو کې، د روسي فضايي ادارې  مشر ولادیمیر پوپوفکین اعلان وکړ چې یلېنا سېرووا به نړیوال تشیال تمځای ته ولاړه شي او هلته به د شپږو میاشتو په تېرولو سره بېلابېل بیوفزیکي  او طبي ازموینې ترسره کړي. د ۲۰۱۴ د سپټمبر پر ۲۵مه، یلېنا په سویوز ټي‌ایم‌اې-۱۴ایم تشیال‌بېړۍ کې د ۴۲/۴۱م لېږد  لپاره د الوتنې چلوونکې په توگه تشیال ته ولاړه.

د دې الوتنې قومندان الکساندر ساموکوتیایوف ، یلېنا سېرووا او د ناسا ستورمزلی بېري ویلمور  د بایکانور الوتځای  له ۱/۵ سایټ څخه پر ۸:۲۵ (ن.هـ.م.) بجو والوتل. نهه (۹) دقیقې وروسته، سویوز ټي‌ایم‌اې-۱۴ایم  تشیال‌بېړۍ د ځمکې چورلېځ (مدار) ته د ننوتلو په نیت د توغندي له درېیم پړاو څخه بېله شوه.

څو شېبې وروسته، تشیال‌بېړۍ د کورس  په نامه خپل د بېړۍ‌چلونې انتنونه پرانیستل. خو د ځینو تخنيکي ستونزو له امله، د تشیال‌بېړۍ له دوو لمریزو هیندارو څخه یوازې یوه یې په بریالیتوب سره پرانیستل شوه. له دې ستونزې سره سره، تشیال‌بېړۍ ‍بیا هم د ځمکې شاوخوا تر څلور واره څرخېدا (شپږ ساعتونو) وروسته د ۲۰۱۴ د سپټمبر پر ۲۶مه پر ۱:۱۲ (ن.هـ.م.) بجو له نړیوال تشیال تمځای سره ونښتل. د ځینو اړینو بیاکتنو  وروسته، د پویسک رغبېلگې ور پر ۵:۶ (ن.هـ.م.) بجو پرانیستل شو او درې سره ستورمزلي نړیوال تشیال تمځای ته ننوتل. د ۲۰۱۵ د مارچ پر ۱۱مه، درې سره ستورمزلي کابو ۱۶۷ ورځې وروسته بېرته ځمکې ته په بریالیتوب سره را ستانه شول.

300px|بټنوک|کيڼ|Russian cosmonaut Elena Serova, Expedition 41 flight engineer, poses for a photo near a hatch in the Russian segment of the International Space Station. Дата	27 сентября 2014, 06:27:22
نور ولولئ
 د ستورمزلو لړليک

باندنۍ تړنې

 د ناسا پروفایل
 Elena Serova's on-orbit updates  via Russian Federal Space Agency
 له یلېنا سېرووا سره د ناسا مرکه، کال (7 Feb 2014)

 يلېنا اولېگوفنا سېرووا
 يلېنا اولېگوفنا سېرووا
 Космонавт Серова: я должна быть профессионалом, любящей женой и мамой
 «Вера, надежда, любовь Елены Серовой». Документальный фильм телестудии Роскосмоса. 2014 г.
 Космонавт Елена Серова: «Люди часто сильно недооценивают себя» 

سرچينې

 انگریزی ویکیپيډیا «Yelena Serova»

وېشنيزه:کې زیږېلي کسان
وېشنيزه:ژوندي خلک
وېشنيزه:اوسورییسک کې زیږېدلي خلک
وېشنيزه:ښځینه ستورمزلې
وېشنيزه:روسې کاسمانفت
وېشنيزه:ستورمزلې